CELEX: 32010D0218
Language: sk
Date: 2010-04-16 00:00:00
Title: 2010/218/: Rozhodnutie Komisie zo 16. apríla 2010 , ktorým sa mení a dopĺňa rozhodnutie 2006/415/ES, pokiaľ ide o určité ochranné opatrenia v súvislosti s výskytom ohniska vysokopatogénnej vtáčej chrípky podtypu H5N1 u hydiny v Rumunsku [oznámené pod číslom K(2010) 2348] (Text s významom pre EHP)

17.4.2010   
            
            
               SK
            
            
               Úradný vestník Európskej únie
            
            
               L 97/14
            
         ROZHODNUTIE KOMISIE
   zo 16. apríla 2010,
   ktorým sa mení a dopĺňa rozhodnutie 2006/415/ES, pokiaľ ide o určité ochranné opatrenia v súvislosti s výskytom ohniska vysokopatogénnej vtáčej chrípky podtypu H5N1 u hydiny v Rumunsku
   [oznámené pod číslom K(2010) 2348]
   (Text s významom pre EHP)
   (2010/218/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 89/662/EHS z 11. decembra 1989 o veterinárnych kontrolách v obchode vnútri Spoločenstva s cieľom dobudovania vnútorného trhu (1), a najmä na jej článok 9 ods. 4,
   so zreteľom na smernicu Rady 90/425/EHS z 26. júna 1990 týkajúcu sa veterinárnych a zootechnických kontrol uplatňovaných v obchode vnútri Spoločenstva s určitými živými zvieratami a výrobkami s ohľadom na vytvorenie vnútorného trhu (2), a najmä na jej článok 10 ods. 4,
   so zreteľom na nariadenie Európskeho parlamentu a Rady (ES) č. 998/2003 z 26. mája 2003 o veterinárnych požiadavkách uplatniteľných na nekomerčné premiestňovanie spoločenských zvierat a ktorým sa mení a dopĺňa smernica Rady 92/65/EHS (3), a najmä na jeho článok 18 prvý odsek,
   so zreteľom na smernicu Rady 2005/94/ES z 20. decembra 2005 o opatreniach Spoločenstva na kontrolu vtáčej chrípky a o zrušení smernice 92/40/EHS (4), a najmä na jej článok 63 ods. 3,
   keďže:
   
               (1)
            
            
               Rozhodnutím Komisie 2006/415/ES zo 14. júna 2006 o určitých ochranných opatreniach v súvislosti s vysokopatogénnou vtáčou chrípkou podtypu H5N1 u hydiny v Spoločenstve (5) sa stanovujú určité ochranné opatrenia, ktoré sa majú uplatňovať s cieľom zabrániť šíreniu tejto choroby vrátane zriadenia oblastí A a B v súvislosti s predpokladaným alebo potvrdeným ohniskom tejto choroby. Tieto oblasti sú uvedené v tabuľke v prílohe k uvedenému rozhodnutiu.
            
         
               (2)
            
            
               Po potvrdení výskytu ohniska vysokopatogénnej vtáčej chrípky podtypu H5N1 v Rumunsku tento členský štát prijal ochranné opatrenia v súlade s rozhodnutím 2006/415/ES vrátanie zriadenia oblastí A a B, ako sa ustanovuje v článku 4 uvedeného rozhodnutia.
            
         
               (3)
            
            
               Po prepuknutí ohniska tejto nákazy v Rumunsku bolo 16. marca 2010 prijaté rozhodnutie Komisie 2010/158/EÚ o určitých dočasných ochranných opatreniach v súvislosti s vysokopatogénnou vtáčou chrípkou podtypu H5N1 u hydiny v Rumunsku (6). V tomto rozhodnutí sa vymedzujú oblasti, v ktorých sa majú uplatňovať ochranné opatrenia stanovené v rozhodnutí 2006/415/ES, ako aj obdobie uplatňovania takýchto opatrení.
            
         
               (4)
            
            
               Uvedené dočasné ochranné opatrenia sa teraz preskúmali v rámci Stáleho výboru pre potravinový reťazec a zdravie zvierat.
            
         
               (5)
            
            
               Od prijatia rozhodnutia 2010/158/EÚ sa v oblasti, ktorá už podlieha dočasným ochranným opatreniam stanoveným v uvedenom rozhodnutí, potvrdil výskyt ďalšieho ohniska nákazy. Preto je vhodné, aby sa uvedené nové ohnisko zohľadnilo vo vymedzení veľkosti oblasti A a obdobia uplatňovania ochranných opatrení, ktoré by mali byť teraz potvrdené.
            
         
               (6)
            
            
               Príloha k rozhodnutiu 2006/415/ES by sa preto mala zodpovedajúcim spôsobom zmeniť a doplniť.
            
         
               (7)
            
            
               V záujme zrozumiteľnosti právnych predpisov Únie by sa rozhodnutie 2010/158/EÚ malo výslovne zrušiť.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO ROZHODNUTIE:
   Článok 1
   Príloha k rozhodnutiu 2006/415/ES sa nahrádza znením prílohy k tomuto rozhodnutiu.
   Článok 2
   Rozhodnutie 2010/158/EÚ sa zrušuje.
   Článok 3
   Toto rozhodnutie je určené členským štátom.
   
      V Bruseli 16. apríla 2010
      
         
            Za Komisiu
         
         John DALLI
         
            člen Komisie
         
      
   
   
      (1)  Ú. v. ES L 395, 30.12.1989, p. 13.
   
      (2)  Ú. v. ES L 224, 18.8.1990, p. 29.
   
      (3)  Ú. v. EÚ L 146, 13.6.2003, p. 1.
   
      (4)  Ú. v. EÚ L 10, 14.1.2006, p. 16.
   
      (5)  Ú. v. EÚ L 164, 16.6.2006, p. 51.
   
      (6)  Ú. v. EÚ L 67, 17.3.2010, p. 10.
   
      PRÍLOHA
      
         
            „PRÍLOHA
            
               ČASŤ A
            
            Oblasť A zriadená v súlade s článkom 4 ods. 2:
            
                        Kód krajiny ISO
                     
                     
                        Členský štát
                     
                     
                        Oblasť A
                     
                     
                        Dátum ukončenia platnosti v súlade s článkom 4 ods. 4 písm. b) bodom iii)
                     
                  
                        Kód
                        (ak je k dispozícii)
                     
                     
                        Názov
                     
                  
                        RO
                     
                     
                        Rumunsko
                     
                     
                        00038
                     
                     
                        Oblasť zahŕňa:
                     
                     
                        17.4.2010
                     
                  
                        ochrannú zónu:
                        Letea
                     
                  
                        zónu dohľadu:
                        C.A. Rosetti
                        Sfiștofca
                        Cardon
                     
                  
                        RO
                     
                     
                        Rumunsko
                     
                     
                        00038
                     
                     
                        ochrannú zónu:
                        Plauru
                     
                     
                        27.4.2010
                     
                  
               ČASŤ B
            
            Oblasť B zriadená v súlade s článkom 4 ods. 2:
            
                        Kód krajiny ISO
                     
                     
                        Členský štát
                     
                     
                        Oblasť B
                     
                     
                        Dátum ukončenia platnosti v súlade s článkom 4 ods. 4 písm. b) bodom iii)
                     
                  
                        Kód
                        (ak je k dispozícii)
                     
                     
                        Názov
                     
                  
                        RO
                     
                     
                        Rumunsko
                     
                     
                        00038
                     
                     
                        Oblasti okresu Tulcea iné ako tie, ktoré sú uvedené v oblasti A.
                     
                     
                        27.4.2010“